Prantsuse president ütles äsja teleris seda, mida olen endamisi tihti mõelnud. Ja kindlasti on paljud teisedki. Miks on Euroopa riikidel nõnda raske ühiste väärtuste nimel tegutseda kui ühisosa meil ju nõnda suur? Samad eesmärgid, sarnane arusaam heast elust.  Eks süüdi ole see pagana rahvuslus. Mida vanemaks saan, seda  vähem talun ühe rahvuse või riigi huvidel põhinevat toimimist. Uhkusel oma rahvuse üle on oma koht, aga Euroopa poliitikasse see mentaliteet ei sobi. Kaua veel läheb, kuni midagi nii lihtsat üldiselt mõistetavaks saab.